Pryšmančių Laumės kūlis

Pryšmančių akmuo, vadinamas Laumės kūliu (regioninio reikšmingumo lygmens registrinis kultūros paveldo objektas: unikalus kodas – 5257, senas registro kodas – M255, senas kultūros paminklų sąrašo Nr. AR539) – mitologinis akmuo pietvakarinėje Kretingos rajono savivaldybės teritorijos dalyje, Pryšmančiuose (Kretingos seniūnija), 0,67 km į pietus nuo kelio , Tenžės dešiniajame krante.

 Akmuo 
Riedulys natūralus, rausvo stambiagrūdžio granito, netaisyklingo trikampio kūgio pavidalo, apie 2,6 m ilgio šiaurės vakarų – pietryčių kryptimi, 1,3 m storio ir 0,8–1,85 m aukščio virš žemės paviršiaus. Priekinė plokštuma (nuo Tenžės pusės) apkerpėjusi, aptrupėjusi ir suskeldėjusi, grioveliai kiek primena didelį ženklą „#“. Į pietus nuo akmens šlaite įkastas betoninis stovas su seno pavyzdžio archeologinio paminklo anotaciniu ženklu.

Teritorijos plotas – 194 m².

0,32 km į šiaurės vakarus yra Pryšmančių III kapinynas, 0,54 km ta pačia kryptimi Pryšmančių II kapinynas, 0,69 km į pietvakarius – Pryšmančių I kapinynas, 0,85 km ta pačia kryptimi – Pryšmančių senovės gyvenvietė.

 Istorija 
Akmuo vadinamas  (). Guli kaimo žemių vakariniame pakraštyje, Tenžės upės slėnio dešiniajame šlaite, prie Žydo gerklės pievos.Valstybės archeologijos komisijos medžiaga. – Kultūros paveldo centro paveldosaugos biblioteka. – F. 1, ap. 1, b. 25. – P. 160 Pasakojama, kad seniau čia ateidavusios laumės, kurios ant akmens skalbinius skalbdavo. Viena laumė nepatikusi dievui Perkūnui, todėl jis į ją kelis kartus trenkęs, paleidęs žaibus, tačiau pataikęs tik į akmenį. Todėl akmuo suskeldėjo ir ištrupėjo. Naktimis Pryšmančių gyventojai bijodavo eiti pro Laumės kūlį, nes šalia jo vaidendavosi, klaidino.

1959 m. žvalgė Juozas Mickevičius, 1982 m. – MMT (ekspedicijos vadovas Romas Olišauskas),1984 m. – Julius Kanarskas,Julius Kanarskas. Kretingos rajono akmenys, 1989 m. – P. 47–48 1992 ir 2012 m. – KPC (1992 m. ekspedicijos vadovas Vilnius Morkūnas,Vilnius Morkūnas. 1992 m. Kretingos rajono žvalgomosios archeologinės ekspedicijos ataskaita. – Kultūros paveldo centro paveldosaugos biblioteka. – F. 28, ap. 1, b. 14. – L. 40–41 2011 m. – Arūnas StrazdasArūnas Strazdas. Informacija apie Pryšmančių akmenį, vad. Laumės kūliu – M255 (Pryšmančių k., Kretingos sen., Kretingos r.), 2011 m. – Kultūros paveldo centro Duomenų skyrius).

Nuo 1972 m. – respublikinės reikšmės archeologijos paminklas (AR539),Lietuvos TSR kultūros paminklų sąrašas. – Vilnius, 1973. – P. 138, eil. Nr. 539 1992 m. įrašytas į Lietuvos Respublikos istorijos ir kultūros paminklų sąrašą,Lietuvos Respublikos istorijos ir kultūros paminklų sąrašas. – Vilnius, 1993 2003 m. registruotas kultūros vertybių registro mitologinių vietų sąraše (M255), 2005 m. pripažintas valstybės saugomu kultūros paveldo objektu, kuriam 2012 m. suteiktas regioninio reikšmingumo lygmuo.Kultūros vertybių registras: Pryšmančių akmuo, vad. Laumės kūliu, Kretingos r. sav., Pryšmančių k. (Kretingos sen.)

 Literatūra 
 Petras Tarasenka. Pėdos akmenyje. – Vilnius, 1958. – P. 71
 Juozas Mickevičius. Ypatingieji akmenys. – Stalinietis – 1958 m. spalio 8 d.
 Rimantas Matulis. Istoriniai akmenys. – Vilnius, 1990. – P. 58
 Vykintas Vaitkevičius. Senosios Lietuvos šventvietės: Žemaitija. – Vilnius, 1998. – P. 93.

 Šaltiniai 

 Nuorodos 
 Kultūros vertybių registras
 Julius Kanarskas. Pryšmančiai. Kretingos parapijos kaimai

Kategorija:Lietuvos mitologiniai akmenys
Kategorija:Kretingos rajono paveldas